ક્યુબેક પોલીસે ટ્વિટ કરીને આ ઘટનાને સમર્થન આપ્યું હતું. સ્થળ પર હાજર પોલીસે પણ આ ઘટનામાં પાંચનાં મોત થયાના અહેવાલોને પણ સમર્થન આપ્યું છે. ક્યુબેક પોલીસના પ્રવકતાએ પત્રકારો સાથેની વાતચીતમાં જણાવ્યું હતું કે ગોળીબારની આ ઘટનામાં કેટલાય લોકો ઘાયલ થયા છે અને કેટલાક લોકોના મોત થયાં છે. પોલીસના જણાવ્યા અનુસાર શકમંદ હુમલાખોરોની ધરપકડ કરી લેવામાં આવી છે. મસ્જિદના અધ્યક્ષ મહંમદ યાંગુઈએ આ હુમલાની ઘટનાની અત્યંત દુઃખદ ગણાવીને તેને સખત શબ્દોમાં વખોડી કાઢી હતી. તેમણે પ્રશ્ન કર્યો હતો કે આ પ્રકારની ઘટનાઓ કેમ બની રહી છે? આ અત્યંત ક્રૂર અને બર્બર ઘટના છે. આ ઘટના વખતે મસ્જિદના અધ્યક્ષ યાંગુઈ મસ્જિદની અંદર હાજર ન હતા.